b"\n_START_ARTICLE_\nRobot SCARA\n_START_PARAGRAPH_\nUn robot SCARA, de l'angl\xc3\xa8s selective compliance assembly robot arm, \xc3\xa9s un robot industrial amb dues o tres articulacions de revoluci\xc3\xb3, amb tots els eixos de rotaci\xc3\xb3 verticals, i una articulaci\xc3\xb3 prism\xc3\xa0tica tamb\xc3\xa9 en direcci\xc3\xb3 vertical._NEWLINE_Aquest bra\xc3\xa7 robot va ser inventat l'any 1978 pel professor Hiroshi Makino de la Universitat de Yamanashi del Jap\xc3\xb3. El disseny es milloraria l'any 1984 amb la introducci\xc3\xb3 del model AdeptOne, que incorporava accionaments directes que n'optimitzaven la din\xc3\xa0mica i la precisi\xc3\xb3._NEWLINE_La combinaci\xc3\xb3 de baix cost i configuraci\xc3\xb3 cinem\xc3\xa0tica r\xc3\xa0pida en el pla va resultar ser ideal per la fabricaci\xc3\xb3 de components electr\xc3\xb2nics, productes alimentaris i altres b\xc3\xa9ns de consum. L'any 2011, segons la International Federation of Robotics, es van vendre un total de 17.425 robots SCARA, una quota de mercat de l'onze per cent sobre el total de robots industrials venuts."